EkBass/fiwiki-20250220-pages-articles huggingface dataset:
Dirén piiri

Dirén piiri () on paikallishallintoalue Timbuktun alueella Malissa. Sen hallinnollinen keskus on Diré. Piirin pinta-ala on 1 750 neliökilometriäPlan, s. 10.. Asukkaita on 109 700 henkeä (vuonna 2009, väestönlaskenta). ==Maantiede ja ilmasto== Dirén piiri muodostaa 0,35 % Timbuktun alueen pinta- alasta ja on siten pinta-alaltaan alueen piireistä pienin. Se rajoittuu pohjoisessa Timbuktun, idässä Gourma-Rharousin, etelässä Niafunkén ja lännessä Goundamin piireihin. Piiri sijaitsee Nigerin sisämaasuiston pohjoisosassa. Se on pinnanmuodostukseltaan etupäässä Nigerjoen tulvatasankoa. Paikoitellen on matalia savikumpuja ja hiekkadyynejä. Vesistöjä ovat Niger ja sen sivuhaarat. Lisäksi hyödynnetään Goundamin piirissä sijaitsevaa Fatijärveä.Synthèse, s. 2–3. Seutu kuuluu Sahelin vyöhykkeeseen. Harmattan-tuulen leimaama kuiva vuodenaika kestää lokakuusta kesäkuuhun ja jakautuu viileään ja kuumaan kauteen. Epäsäännölliset sateet tulevat heinä-syyskuussa. Vuotuinen sademäärä on 200–250 millimetriä. Kasvillisuus on heinä- ja pensasaroa.Synthèse, s. 2. ==Hallinnollinen jako ja asutus== Goundamin piiristä vuonna 1961 erotettuun piiriin kuuluu Dirén kaupunkikunta ja 12 maalaiskuntaa: Arham, Binga, Bourem Sidi Amar, Dangha, Garbakoïra, Haïbongo, Kirchamba, Kondi, Sareyamou, Tienkour, Tindirma ja Tinguereguif. Kaupunginosia, kyliä ja nomadiryhmiä on 112. Piirissä asuu 16,3 % Timbuktun alueen väestöstä. Asukastiheys on alueen suurinPlan, s. 20.. Kaupunkiväestön osuus on 18,5 %. Asukkaat ovat etupäässä songhaita, fulbeja, tuaregeja ja bozoja. Vallitseva uskonto on islam.Synthèse, s. 3. ==Liikenne, elinkeinot ja palvelut== Diréstä on maantieyhteydet Goundamiin ja Niafunkéen. Nigerjoki on tärkeä liikenneväylä. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, vehnä, hirssi, durra, lehmänpapu, maapähkinä, kumina ja vihannekset. Lisäksi harjoitetaan käsityöammatteja ja kaupankäyntiä.Synthèse, s. 3–4. Piirissä toimii ala- ja yläkoulujen lisäksi lukio, normaalikoulu ja ammattikouluPlan, s. 45–46.. Terveyspalvelut käsittävä piirin poliklinikan ja 16 terveyskeskusta (vuonna 2011). Kulttuurilaitoksia ovat kirjasto ja kulttuuritaloPlan, s. 22.. Diréssä on vesijohto- ja sähköverkotPlan, s. 42–43.. ==Matkailu== Mahdollisena matkailukohteena mainitaan Tindirman historiallinen kylä ja sen juutalainen hautausmaa. Diréssä on pieni hotelliPlan, s. 44–45.. ==Lähteet== * * ===Viitteet=== *
Diré

Diré on kaupunki ja Dirén piirin hallinnollinen keskus Malin Timbuktun alueella. Se sijaitsee Nigerjoen varrella 120 kilometriä Timbuktusta lounaaseen. Kaupungissa on 22 400 asukasta (vuonna 2009). Dirén kaupunkikunnan pinta-ala on 975 neliökilometriä. Se rajoittuu pohjoisessa Arhamin, idässä Tienkourin ja etelässä Tindirman kuntiin sekä lännessä Goundamin piiriin. Seutu kuuluu Sahelin vyöhykkeeseen. Kuntaan kuuluu seitsemän kaupunginosaa ja kolme kylää. Asukkaat ovat etupäässä songhaita. Lisäksi on bozoja, belloja, fulbeja ja tuaregeja. Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Kunnassa on seitsemän ala- ja kaksi yläkoulua sekä terveyskeskus. ==Lähteet== Luokka:Dirén piiri Luokka:Malin kaupungit
Andy Milonakis

Andrew Michael "Andy" Milonakis (s. 30. tammikuuta 1976 Katonah, New York) on yhdysvaltalainen näyttelijä, jolla on kreikkalaiset sukujuuret. Milonakiksella on synnynnäinen oireyhtymä, joka vaikuttaa hänen ulkonäköönsä ja ääneensä. ==Tunnettuja TV-sarjoja== *The Andy Milonakis Show (2005–2007) ==Aiheesta muualla== * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Enrollment Act

Enrollment Act (tunnetaan myös nimillä Civil War Military Draft Act ja Conscription Act of 1863) oli sisällissodan runtelemassa Yhdysvaltain Unionissa vuonna 1863 hyväksytty laki, jolla pyrittiin saamaan lisää sotilaita armeijan palvelukseen. Lain taustalla oli vapaaehtoisten sotilaiden vähentyminen sisällissodan pitkittyessä. Enrollment Act velvoitti kaikkia Unionin alueella asuvia terveitä 20-45-vuotiaita miehiä sekä kansalaisuushakemuksen jättäneitä maahanmuuttajia ilmoittautumaan armeijan palvelukseen. Palvelukseen määrättävät miehet valittiin arvonnoilla."American Civil War: Conscription and the New York City draft riot." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. Koska afroamerikkalaisilla ei vielä tuolloin ollut Yhdysvaltain kansalaisuutta, oli heidät vapautettu palveluksesta. Lakiehdotus hyväksyttiin Yhdysvaltain kongressissa 3. maaliskuuta 1863 ja samalla se korvasi vuoden 1862 miliisilain. Enrollment Actiin kuului mahdollisuus välttää asepalvelus, mikäli henkilö maksoi liittovaltiolle 300 dollaria (vertailun vuoksi mainittakoot, että tavallisen työväenluokkaisen miehen vuositulot olivat usein alle 500 dollaria) tai sai hankittua itselleen sijaisen asepalvelukseen. Tämä aiheutti suurta ärtymystä kansassa ja lakia pilkattiinkin yleisellä hokemalla "rich man's war, poor man's fight" (). Vaikka varakkaat miehet pystyivätkin halutessaan välttämään sotilaspalveluksen, oli pohjoisvaltioiden armeijassa kuitenkin likimain yhtä paljon varakkaita miehiä kuin pohjoisvaltioiden väestössä keskimäärin. Ostetun vapautuksen lisäksi mustien vapauttaminen palveluksesta aiheutti paikoittain vihanpurkauksia alueen mustaa väestöä kohtaan. Suurin ja tunnetuin Enrollment Actin aiheuttamista levottomuuksista oli New Yorkin kutsuntamellakka, joissa satoja ihmisiä kuoli valkoisten työläisten, mustien ja liittovaltion joukkojen välisissä yhteenotoissa neljän päivän aikana."Draft Riot of 1863." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. Etelävaltioissa oltiin jo ennen Enrollment Actia hyväksytty hyvin samankaltainen laki, joka velvoitti nuoria miehiä värväytymään armeijaan. Myös Etelävaltioissa mies pystyi kuitenkin ostamaan itselleen vapautuksen asepalveluksesta, minkä lisäksi suurten orjaplantaasien omistajat oli automaattisesti vapautettu palveluksesta. Nämä erioikeudet herättivät Etelävaltioiden talonpojissa samanlaista ärtymystä kuin Enrollment Act Pohjoisvaltioissa. == Lähteet == Luokka:Yhdysvaltain liittovaltion lainsäädäntö Luokka:Abraham Lincolnin presidenttikausi Luokka:Yhdysvaltain poliittinen historia Luokka:Yhdysvaltain sisällissota
Oulun Voimisteluseura

Oulun Voimisteluseura ry (OVOS), aiemmin Naisvoimisteluseura Oulun Kisa-Siskot ry (OKS), on 4.4.1930 perustettu Suomen Voimisteluliiton jäsenseura, joka tarjoaa liikuntamahdollisuuksia niin lapsille, nuorille kuin aikuisillekin. Oulun Voimisteluseura on Suomen Olympiakomitean Sinettiseura ja Voimisteluliiton Priima-laatuseura. == Toiminta == Oulun Voimisteluseura tarjoaa viikoittain ohjattuja tunteja eri ikäisille ja eri lajien harrastajille. Perheille on tarjolla perheliikuntaa, alle kouluikäisille erilaisia tunteja, nuorille tanssillisen voimistelun ja tanssin tunteja ja aikuisille niin esiintyviä kuin kuntoliikunnan ryhmiäkin. Oulun Voimisteluseura järjestää vuosittain teeman ympärille kootun kevätnäytöksen ja osallistuu lisäksi Voimisteluliiton järjestämiin kilpailuihin ja tapahtumiin. Lasten Jumppakoulu-ryhmät osallistuvat Voimisteluliiton järjestämiin Asema- tapahtumiin ja nuorten ja aikuisten ryhmät esiintyvät ja kilpailevat Voimisteluliiton järjestämissä alueellisissa ja valtakunnallisissa Show- tapahtumissa. == Uskollisuuden Kilta == Oulun Kisa-Siskot Uskollisuuden Kilta on perustettu 3.4.1973. Killan jäseneksi voi liittyä 25 vuotta täyttänyt henkilö, joka on kuulunut viisi vuotta Voimisteluliiton jäsenseuraan. == Lähteet == == Aiheesta muualla == * Oulun Voimisteluseuran kotisivut Luokka:Oululaiset urheiluseurat Luokka:Suomalaiset voimisteluseurat
Viinikellari

Viinikellari on maan alle rakennettu tila, johon varastoidaan viiniä yleensä pulloissa tai tynnyreissä. Kellarissa viini saa olla valolta ja lämpötilan vaihteluilta suojassa. Viinikellarin lämpötilaksi sopii 6–20 celsiusastetta ja ilmankosteudeksi 60–85 prosenttia. Ihanteellisena viinikellarin lämpötilana pidetään 13:a astetta. Liian lämpimässä tai liian kylmässä säilytyksessä viinissä tapahtuu makua huonontavia kemiallisia muutoksia. Liian kosteassa pullon korkki homehtuu, ja liian kuivassa korkki halkeilee ja liika happi muuttaa alkoholia etikaksi. Jotta korkki ei kuivuisi, viini tulee säilyttää vaaka-asennossa, ellei sitä varastoida vain lyhyitä aikoja. Kellarit ovat alun perin olleet viileämpiä kuin talojen maanpäälliset huoneet ja siksi soveltuneet niitä paremmin viinin pitkäaikaiseen varastointiin. Nykyisin keskuslämmityslaitteet ja lämminvesijohdot aiheuttavat usein sen, että kellariin täytyy asentaa ilmastointijärjestelmä viinin varastointia varten. Viini ei kestä tärinää, joten viinikellaria ei tule perustaa lähelle raskaasti liikennöityä tietä eikä tärisevien lämmityslaitteiden läheisyyteen. Jos talossa ei ole mahdollisuutta viinikellariin, pieneen kellarikomeroon voi asentaa ilmastoidun kylmiön, tai asuntoon voi hankkia viinikaapin. Viinikellarissa voi olla myös sylkyallas viinin tarkistamista varten ennen tarjoilua. == Lähteet == == Aiheesta muualla == Luokka:Viinin pakkaus ja varastointi Luokka:Tilat pt:Adega
Anthony DiNozzo

Anthony "Tony" DiNozzo, Jr. on fiktiivinen henkilö ja yksi keskeisimmistä protagonisteista rikosdraamasarjassa NCIS Rikostutkijat. Hahmoa esittää Michael Weatherly . == Taustaa == Tony on lähtöisin varakkaasta amerikanitalialaisesta perheestä, ja hän on viettänyt nuoruutensa Long Islandilla, New Yorkissa. Hän on perheensä ainoa lapsi, mutta hänet on poistettu perheensä perintölistalta. Anthonyn äiti, jonka etunimi ei ole tiedossa, menehtyi hänen ollessaan kahdeksanvuotias. Tonyn isä, Anthony DiNozzo Sr., on Yhdysvaltain sisällissodan historialliseen elävöittämiseen osallistunut liikemies. Vanhemmat matkustelivat paljon ympäri maailmaa ja Tony on viettänyt lapsuuttaan asumalla hotelleissa. Pienenä Tony joutui kantamaan ulostesankoa sisällissodan elävöittämistapahtuman yhteydessä, minkä takia hän vihaa kaikkea sisällissotaan liittyvää. Huolimatta huonoista väleistä isänsä kanssa, Tonylla on samoja piirteitä kuin hänellä: molemmat ovat kovia flirttailijoita, pukeutuvat laadukkaasti ja lainaavat usein tunnettujen elokuvien vuorosanoja tai viittaavat niihin puhuessaan. == Lähteet == Luokka:Televisiohahmot Luokka:NCIS-sarjan hahmot Luokka:Kuvitteelliset salaiset agentit ja vakoojat
Agustinus Agus

Agustinus Agus (s. 22. lokakuuta 1949 Lintang) on indonesialainen roomalaiskatolinen piispa. Hänet vihittiin papiksi 6. kesäkuuta 1977 ja nimitettiin Sintangin hiippakunnan johtoon 29. lokakuuta 1999. Piispaksi vihkiminen seurasi 6. helmikuuta 2000. Pääkonsekraattorina toimi Julius Riyadi Darmaatmadja, jota avustivat Renzo Fratini ja Hieronymus Herculanus Bumbun.Catholic-Hierarchy.org: Bishop Agustinus Agus == Lähteet == Luokka:Indonesialaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Vuoden 1850 kompromissi

Vuoden 1850 kompromissi () käsittää viisi Yhdysvalloissa syyskuussa 1850 hyväksyttyä lakiehdotusta. Lakiehdotukset määrittelivät orjuuden asemaa Yhdysvaltain uudessa länsiosassa. Kompromissia edelsi neljän vuoden mittainen neuvottelu orjuutta kannattaneen etelän ja sitä vastustaneen pohjoisen välillä. Lopulta tammikuussa 1850 senaattori Henry Clay esitteli kompromissiehdotuksensa. Kompromissi ratkaisi orjuuskiistan kärjistymisen sisällissodaksi neljän vuoden ajaksi.http://www.loc.gov/rr/program/bib/ourdocs/Compromise1850.html == Sisältö == Kompromissin viiden lakiehdotuksen sisältö lyhyesti: # Kaliforniasta tehtiin itsenäinen osavaltio, jossa orjuus kiellettiin # Orjakauppa pääkaupunki Washingtonissa kiellettiin. Orjien omistaminen oli silti yhä sallittua. # New Mexico (johon kuului myös nykyinen Arizona) ja Utah saivat territorioaseman ja niissä otettiin käyttöön kansansuvereniteetti # Fugitive Slave Act: Omistajiltaan paenneet orjat oli palautettava niiden omistajalle # Texas luovutti suuren osan läntisestä maa-alueestaan uusille territorioille ja sai hyvitykseksi anteeksi 10 miljoonan dollarin valtionvelan ==Katso myös== *Missourin kompromissi (1820) == Lähteet == Luokka:Orjuus Yhdysvaltain politiikassa
Can Bonomo

Can Bonomo (s. 16. toukokuuta 1987, Izmir, Turkki) on turkkilainen laulaja sekä radio- ja TV-juontaja. Bonomo on syntyperältään sefardijuutalainen. ==Eurovision laulukilpailu 2012== Bonomo edusti Turkkia vuoden 2012 Eurovision laulukilpailussa kappaleellaan "Love Me Back". Hän selviytyi toisesta semifinaalista loppukilpailuun, jossa sijoittui lopulta 112 pisteellä seitsemänneksi. ==Albumit== *Meczup (2011) * Aşktan Ve Gariplikten (2012) * Bulunmam Gerek (2014) * Kâinat Sustu (2017) * Ruhum Bela (2019) == Lähteet == Luokka:Turkkilaiset laulajat Luokka:Turkin euroviisuedustajat Luokka:Vuoden 2012 euroviisuedustajat Luokka:Vuonna 1987 syntyneet Luokka:Elävät henkilöt
Charles Fleischer

Charles Fleischer (s. 27. elokuuta 1950 Washington, D.C.) on yhdysvaltalainen näyttelijä ja koomikko. Hänet tunnetaan muun muassa työstään nimihahmon ääninäyttelijänä elokuvassa Kuka viritti ansan, Roger Rabbit? vuodelta 1988. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Amerikanirlantilaiset Luokka:Vuonna 1950 syntyneet Luokka:Elävät henkilöt
Colin Morgan

Colin Morgan (s. 1. tammikuuta 1986 Armagh, Pohjois-Irlanti) on brittiläinen näyttelijä. Hänet tunnetaan parhaiten nimiroolistaan BBC:n televisiosarjassa Merlin. Morgan on valmistunut Glasgowin Royal Conservatoire of Scotlandista vuonna 2007, minkä jälkeen hänet on nähty niin teatterilavalla kuin televisiossakin. == Filmografia == ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2010 Jumissa Parked Cathal O'Regan 2011 Island Island Calum 2014 Testament of Youth Testament of Youth Victor Richardson 2015 Legend Legend Frank Shea 2016 Metsästäjä ja talvinen taistelu The Huntsman: Winter's War Blackwoodin herttua ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2007 The Catherine Tate Show The Catherine Tate Show John Leary 1 jakso 2008 Doctor Who Doctor Who Jethro Cane jakso "Huviretki helvettiin" 2008–2012 Merlin Merlin Merlin 65 jaksoa 2014 Quirke Quirke Jimmy Minor 1 jakso 2014–2016 The Fall The Fall Tom Anderson 9 jaksoa 2015–2016 Humans Humans Leo 16 jaksoa 2016 The Living and the Dead The Living and the Dead Nathan Appleby 6 jaksoa 2019 The Crown The Crown John Armstrong 1 jakso (K3:J4) ==Aiheesta muualla== * * Luokka:Pohjoisirlantilaiset näyttelijät Luokka:Vuonna 1986 syntyneet Luokka:Elävät henkilöt
Antwerpenin olympiastadion

Antwerpenin olympiastadion (holl. Olympisch Stadion tai Kielstadion) sijaitsee Antwerpenissa, Belgiassa. Stadion rakennettiin vuoden 1920 kesäolympialaisia varten. Nykyisin se toimii jalkapalloseura KFC Germinal Beerschotin kotikenttänä. ==Lähteet== Luokka:Belgian jalkapallostadionit Luokka:Olympiastadionit Luokka:Kesäolympialaiset 1920 Luokka:Antwerpenin rakennukset ja rakennelmat Luokka:Antwerpenin urheilu
Olympisch Stadion

Olympisch Stadion merkitsee hollannin kielessä olympiastadionia. Tällä nimellä tunnetaan kaksi stadionia: * Olympisch Stadion (Amsterdam) Alankomaissa * Olympisch Stadion (Antwerpen) Belgiassa
Mekka (kauppaketju)

Mekka oli suomalainen kenkäkauppaketju. Mekkalla oli Suomessa yhteensä 16 myymälää, ja ne oli sijoitettu liikekeskuksiin, joihin on helppoa tulla. Suomen suurin Mekka-jättimyymälä sijaitsi Keravalla. Mekkan myymälöissä myytiin kenkien lisäksi lukuisia asusteita, kuten laukkuja, koruja ja aurinkolaseja. Mekka myi myymälöissään tuotteita neljältä eri tuotemerkiltä. Lokakuussa 2014 Mekka ilmoitti hakeutuvansa konkurssiin. ==Lähteet== Luokka:Entiset suomalaiset vähittäiskaupan yritykset
Suomen purjetaitolentomaajoukkue

Suomen purjetaitolentomaajoukkue on Suomen Ilmailuliiton alaisuudessa toimiva joukkue, joka edustaa Suomea taitolennon kansainvälisissä arvokilpailuissa. Purjetaitolento on Suomessa varsin nuori laji, ja ensimmäisiin MM-kisoihin osallistuttiin 2010, kun kisat järjestettiin Jämillä Suomessa. Kisojen isänä voidaan pitää Suomessa Matti Peuraa, jonka ideasta ja johdolla kisat saatiin Suomeen. Purjetaitolentoa, kuten moottoritaitolentoakin, kontrolloi kansainvälinen taitolentokomitea CIVA (Commission Internationale Voltienne Aeronautique) joka on FAI:n (Fédération Aéronautique Internationale) alajaosto. Ensimmäisessä joukkueessa kilpailivat Advanced-luokan pilotit Toivo Huovinen (28.), Jyrki Viitasaari (26.) ja Mikko Luukkanen (18.). Vuonna 2011 joukkue matkusti Puolan Toruniin seuraaviin kisoihin kokoonpanolla Toivo Huovinen (29.), Jyrki Viitasaari (34.) sekä Ville Sulkakoski (23.). Joukkueen johtajana toimi Hanna Räihä. Vuonna 2012 purjetaitolennon MM-kisat järjestettiin Slovakiassa, Dubnica Nad Vahomissa. Mukana ei ollut Suomalaisia lentäjiä. Vuoden 2013 Purjetaitolennon MM-kisat järjestettiin Oripäässä Suomessa ja joukkueessa lensivät Mikko Luukkanen, Jukka Pelto-aho, Sami Mäntyharju, Jyrki Viitasaari, Toivo Huovinen ja Janne Nyyssönen. Sijoitukset löytyvät www.civa-results.com 2014 purjetaitolennon MM-kisat olivat jälleen Torunissa, Puolassa. Mukana oli vain Jukka Pelto-aho, joka lensi Ilmasotakoulun Lentokerhon Acro SZD-59llä, ja sijoittui seitsemänneksi. == Katso myös == * Suomen taitolentomaajoukkue * Englanninkielinen artikkeli taitolennon MM-kisoista * Englanninkielinen artikkeli taitolennon EM-kisoista == Aiheesta muualla == * Urheilutaitolentäjät ry * Suomen Ilmailuliitto * The Fédération Aéronautique Internationale, FAI - The World Air Sports Federation * Commission Internationale de Voltige Aérienne, CIVA - FAI aerobatic commission Luokka:Taitolento Luokka:Suomen ilmailu
Pekka Salminen (arkkitehti)

Pekka Einari Salminen (11. elokuuta 1937 Tampere – 30. toukokuuta 2024 Helsinki) oli suomalainen, professorin arvonimen saanut arkkitehti. Hän suoritti ensin insinöörin tutkinnon arkkitehtuurin opintosuunnalla Tampereen teknillisessä opistossa, ja jatkoi sitten opintojaan Teknillisessä korkeakoulussa, josta valmistui arkkitehdiksi vuonna 1966. Vuonna 1968 hän perusti Helsinkiin Pekka Salminen Oy -nimisen arkkitehtitoimiston, nykyisin PES-Arkkitehdit Oy, jonka hallituksen puheenjohtajana hän toimi vuoteen 2024 saakka. Vuonna 2011 yritys avasi toimiston Shanghaihin Kiinaan. Pekka Salmiselle myönnettiin professorin arvonimi vuonna 1998. Suomen Arkkitehtiliiton (SAFA) puheenjohtajana hän toimi 1986–1987 ja Suomen Arkkitehtitoimistojen liiton (ATL) puheenjohtajana 1998–1999. Vuodesta 2000 lähtien hän on kuulunut Suomen Teknillisten tieteiden akatemiaan. Vuonna 2002 Pekka Salmiselle myönnettiin Taiteen valtionpalkinto. == Pekka Salmisen suunnittelemia rakennuksia == * Lahden urheilukeskus ja Lahden hiihtostadionin pääkatsomorakennus, 1977. Vuoden betonirakenne 1977. * Lahden kaupunginteatteri, 1982. Vuoden betonirakenne 1982. * Espoon-Vantaan Teknillinen Ammattikorkeakoulu, 1988–2001 * Sibelius-Akatemian peruskorjaus ja muutostyöt, 1990 * Kanneltalo, 1992 * Helsinki-Vantaan lentoaseman pysäköintilaitos P3, 1995. Vuoden betonirakenne 1994. * Lahden Hiihtomuseon laajennus, 1999. * Marienkirchen konserttisali, Neubrandenburg, Saksa, 2001. 1200-luvun lopulta peräisin olevan rauniokirkon muuttaminen konserttisaliksi. Vuoden betonirakenne 2001. * Wuxin oopperatalo, Wuxi, Kiina, 2012 * Fuzhoun kulttuurikeskus, Kiina, 2018 (oopperatalo, konserttitalo, monikäyttöteatteri, näyttelykeskus ja elokuvateatteri). == Lähteet == == Aiheesta muualla == Luokka:Suomalaiset arkkitehdit Luokka:Suomalaiset professorin arvonimen saaneet Luokka:Vuonna 1937 syntyneet Luokka:Vuonna 2024 kuolleet
Tanssillinen voimistelu

Tanssillinen voimistelu on suomalaiseen naisvoimisteluun pohjautuvaa voimisteluliikuntaa. Lajin keskeisiä elementtejä ovat keskustalähtöisyys ja virtaavuus. Tanssillisessa voimistelussa yhdistyvät liikunnan lisäksi rytmisyys, luovuus, esteettisyys ja ilmaisullisuus. Monet liikkeet pohjautuvat joukkuevoimistelun (alun perin naisvoimistelu) liikkeisiin, mutta niitä voidaan varioida. ==Lähteet== Luokka:Voimistelu
Antonio Javellana Ledesma

Antonio Javellana Ledesma (s. 28. maaliskuuta 1943 Iloilo City) on filippiiniläinen roomalaiskatolinen arkkipiispa. Hänet vihittiin jesuiittojen papiksi 16. huhtikuuta 1973 ja nimitettiin Ipilin koadjuuttoriprelaatiksi 13. kesäkuuta 1996. Piispaksi vihkiminen seurasi 31. elokuuta. Pääkonsekraattorina toimi Gian Vincenzo Moreni, jota avustivat Jesus B. Tuquib ja Federico O. Escaler.Catholic-Hierarchy.org: Archbishop Antonio Javellana Ledesma, S.J. 28\. kesäkuuta 1997 Ledesmasta tuli Ipilin prelaatti. 4. maaliskuuta 2006 hän sai nimityksen Cagayan de Oron arkkipiispaksi. == Lähteet == Luokka:Filippiiniläiset papit Luokka:Katoliset arkkipiispat Luokka:Jesuiitat Luokka:Vuonna 1943 syntyneet Luokka:Elävät henkilöt
Janne Valtonen

Janne Valtonen (s. 2. toukokuuta 1968 Lappeenranta) on suomalainen entinen jääkiekkomaalivahti, joka toimii SM-liigajoukkue Saimaan Pallon maalivahtivalmentajana. Hän pelasi urallaan SaiPassa kolmena kautena yhteensä 85 SM-liigaottelua. Suurimman osan urastaan Valtonen torjui kuitenkin I-divisioonassa. ==Pelaajaura== Valtonen oli SaiPan oma kasvatti.EliteProspects Hän pelasi joukkueessa ensimmäiset miesten pelinsä 18-vuotiaana I-divisioonassa kaudella 1986–1987, jolloin Valtonen toimi SaiPan kakkosmaalivahtina Ari Timosaarelle. Kaudella 1987–1988 hän nousi Timosaaren ohi joukkueen ykkösmaalivahdiksi ja oli torjumassa SaiPaa SM-liigaan kaudeksi 1988–1989. Valtonen pelasi kauden aikana myös nuorten maaotteluita, mutta putosi viimeisimpinä alle 20-vuotiaiden lopullisesta MM-joukkueesta. Ensimmäisellä SM-liigakaudellaan 1988–1989 Valtonen jakoi SaiPan torjuntavastuun Harri Tammiruusun kanssa ja pelasi 24 runkosarjaottelua. Kaudella 1989–1990 hän nousi joukkueen selkeäksi ykkösmaalivahdiksi ja torjui 39 runkosarjaottelussa. Kaudella 1990–1991 Valtonen lähinnä jakoi torjuntavastuun Petteri Linnan kanssa. SaiPa kuitenkin putosi suoraan takaisin I-divisioonaan kaudeksi 1991–1992, jolloin Valtonen toimi taas joukkueen ykkösmaalivahtina. SaiPan kausi osoittautui kuitenkin pettymykseksi joukkueen sijoituttua runkosarjassa kuudenneksi. Kaudeksi 1992–1993 Valtonen siirtyi Jokipoikiin, jotka hän torjui I-divisioonan runkosarjan voittoon, mutta joukkue jäi kuitenkin karsintojen päätteeksi ilman sarjanousua. Valtonen palasi kaudeksi 1993–1994 SaiPaan, mutta 18-vuotias Jussi Markkanen nousi hänen ohitseen joukkueen ykkösmaalivahdiksi. Kauden 1994–1995 Valtonen pelasi Imatran Ketterässä, joka jäi I-divisionassa viimeiseksi, mutta säilytti kuitenkin sarjapaikkansa. Valtonen palasi taas kaudeksi 1995–1996 SaiPaan, mutta hän jäi joukkueen kakkosmaalivahdiksi. Hän lopetti pelaajauransa kevääseen 1996. ==Valmentajaura== Valtonen toimi vuodet 2009–2012 SaiPan A-nuorten maalivahtivalmentajana. Kausina 2008–2009 ja 2010–2011 hän valmensi myös joukkueen B-nuorten maalivahteja. Kaudeksi 2012–2013 Valtonen siirtyi kaksivuotisella sopimuksella SaiPan SM-liigajoukkueen maalivahtivalmentajaksi. ==Lähteet== * * * ===Viitteet=== Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Vuonna 1968 syntyneet Luokka:Elävät henkilöt
António Montes Moreira

António Montes Moreira (s. 30. huhtikuuta 1935 São Tomé do Castelo) on portugalilainen roomalaiskatolinen piispa. Hänet vihittiin fransiskaanien papiksi 13. heinäkuuta 1958 ja nimitettiin Bragança-Mirandan hiippakunnan johtoon 13. kesäkuuta 2001. Piispaksi vihkiminen seurasi 14. lokakuuta. Pääkonsekraattorina toimi José da Cruz Policarpo, jota avustivat António José Rafael ja Joaquim Gonçalves.Catholic-Hierarchy.org: Bishop António Montes Moreira, O.F.M. Montes Moreira jäi eläkkeelle 18. heinäkuuta 2011. == Lähteet == Luokka:Portugalilaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Charlotta Jonsson

Charlotta Jonsson (s. 11. toukokuuta 1973) on ruotsalainen näyttelijä. Hän on opiskellut Göteborgin teatterikorkeakoulussa. Hän on esiintynyt elokuvissa ja televisiosarjoissa. Hänet valittiin Linda Wallanderin rooliin Wallander- elokuvasarjan kolmannelle tuotantokaudelle. == Filmografia == === Elokuvat === * Utan dig (2003) * Ponyo rantakalliolla (ääni, 2008) * Wallander-elokuvasarja (2013) ** Rauhaton mies ** Kadonnut ** Petos ** Kaipaus ** Surulintu === Televisio === * Kielletty rakkaus (1999) * Sjätte dagen (1999) * En ängels tålamod (2003) * Saltön (2005) * Arne Dahl: Himmelsöga (2015) * Beck – Gunvald (2016) == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1973 syntyneet Luokka:Elävät henkilöt
António José Rafael

António José Rafael (11. marraskuuta 1925 Paradinha – 29. heinäkuuta 2018) oli portugalilainen roomalaiskatolinen piispa. Hänet vihittiin papiksi 22. elokuuta 1948 ja nimitettiin Bragança e Mirandan hiippakunnan vihkipiispaksi sekä Buduan titulaaripiispaksi 2. joulukuuta 1976. Piispaksi vihkiminen seurasi 13. helmikuuta 1977. Pääkonsekraattorina toimi Angelo Felici, jota avustivat António de Castro Xavier Monteiro ja Manuel de Jesus Pereira.Catholic-Hierarchy.org: Bishop António José Rafael Rafael sai 26. helmikuuta 1979 nimityksen Bragança e Mirandan piispaksi, jona hän toimi, kunnes jäi eläkkeelle 13. kesäkuuta 2001. Hänen aikanaan hiippakunnan nimi muutettiin muotoon Bragança-Miranda. == Lähteet == Luokka:Portugalilaiset papit Luokka:Katoliset piispat Luokka:Vuonna 1925 syntyneet Luokka:Vuonna 2018 kuolleet
Manuel Madureira Dias

Manuel Madureira Dias (s. 7. tammikuuta 1936 Tarouquela) on portugalilainen roomalaiskatolinen piispa. Hänet vihittiin papiksi 25. kesäkuuta 1961 ja nimitettiin Faron hiippakunnan johtoon 21. huhtikuuta 1988. Piispaksi vihkiminen seurasi 19. kesäkuuta. Pääkonsekraattorina toimi Maurílio Jorge Quintal de Gouveia, jota avustivat Ernesto Gonçalves da Costa ja Manuel Franco da Costa de Oliveira Falcão.Catholic-Hierarchy.org: Bishop Manuel Madureira Dias Madureira Dias erosi tehtävistään Faron piispana 22. huhtikuuta 2004. == Lähteet == Luokka:Portugalilaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Harrströmin kivisilta

Harrstömin kivisilta (nimi vuoteen 1983 asti )Piltz & Soosalu, 2012, s. 9 on kivinen museosilta Harrströmin kylässä Korsnäsissä. Silta on valmistunut vuonna 1898. Tyypiltään se on palkkisilta, ja se on rakennettu graniittisista kivipaasista. Silta on kolmeaukkoinen ja ylittää Harvungån-nimisen pienen joen. Silta sijaitsee Harrströmin kalasataman ja kylän muodostamassa Museoviraston inventoimiin valtakunnallisesti merkittäviin rakennettuihin kulttuuriympäristöihin kuuluvassa kokonaisuudessa. Silta on otettu museosillaksi vuonna 1982.Piltz & Soosalu, 2012, s. 10 Harrströmin silta on tehty niin sanottuna kylmämuurina. Suorakaiteen muotoiseksi lohkotut kivet on sovitettu toisiinsa ilman laastia. Sillassa ei näy metallihakoja tai muita kiviä sitovia tukirakenteita.Piltz & Soosalu, 2012, s. 13 Karkeatekoisen sillan rakentajiksi mainitaan Karl Åberg ja Karl Högbacka.Piltz & Soosalu, 2012, s. 12 Sillan kannen pituus on 14,6 metriä ja kokonaispituus 26,4 metriä. Sen hyötyleveys on 4,7 metriä ja kokonaisleveys 5,7 metriä. Sillan suurin aukko on 3,7 metriä, suurin jänneväli 4 metriä ja alikulkukorkeus on 1,5 metriä.Piltz & Soosalu, 2012, s. 22 Siltapaikka kuuluu historialliseen Pohjanmaan rantatiehen. Vanhan kivisen sillan rinnalle valmistui vuonna 1983 uusi Åback bro, jolloin vanha silta sai nykyisen nimensä ja jäi kevyen liikenteen sillaksi. == Lähteet == * === Viitteet === == Aiheesta muualla == Luokka:Suomen tieliikenteen museosillat Luokka:Korsnäs Luokka:Palkkisillat Luokka:Suomen tieliikennesillat Luokka:Suomen kivisillat
Moslavinan kansan vallankumouksen muistomerkki

Moslavinan kansan vallankumouksen muistomerkki tai Vallankumouksen muistomerkki (Serbokroatiaksi: Spomenik revolucije naroda Moslavine) on toisen maailmansodan muistomerkki, joka sijaitsee Podgarićin kylässä Kroatiassa. Muistomerkin kohdalle on haudattu yli tuhat vainajaa, jotka kuolivat toisen maailmansodan julmuuksien takia. Vuonna 1967 valmistuneen muistomerkin suunnitteli ja veisti kuvanveistäjä Dušan Džamonja. Luokka:Kroatian rakennukset ja rakennelmat Luokka:Veistokset
Maurílio Jorge Quintal de Gouveia

Maurílio Jorge Quintal de Gouveia (5. elokuuta 1932 Funchal – 19. maaliskuuta 2019Celebrações fúnebres de D. Maurílio de Gouveia começaram na Sé Catedral de Évora ) oli portugalilainen roomalaiskatolinen arkkipiispa. Hänet vihittiin papiksi 4. kesäkuuta 1955 ja nimitettiin Lissabonin vihkipiispaksi sekä Sebanan titulaaripiispaksi 26. marraskuuta 1973. Piispaksi vihkiminen seurasi 13. tammikuuta 1974. Pääkonsekraattorina toimi António Ribeiro, jota avustivat Júlio Tavares Rebimbas ja Manuel Ferreira Cabral.Catholic-Hierarchy.org: Archbishop Maurílio Jorge Quintal de Gouveia 21\. maaliskuuta 1978 Quintal de Gouveia sai Lissabonin arkkivihkipiispan tittelin ja nimityksen Mitylenen titulaariarkkipiispaksi. 17. lokakuuta 1981 hänet nimitettiin Évoran arkkipiispaksi, jona hän toimi, kunnes jäi eläkkeelle 8. tammikuuta 2008. == Lähteet == Luokka:Portugalilaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2019 kuolleet
Manuel Neto Quintas

Manuel Neto Quintas (s. 27. elokuuta 1949 Mazouco) on portugalilainen roomalaiskatolinen piispa. Hänestä tuli dehoniaani 29. syyskuuta 1969, ja hän sai pappisvihkimyksen 12. kesäkuuta 1977. Hänet nimitettiin Faron hiippakunnan vihkipiispaksi sekä Elicrocan titulaaripiispaksi 30. kesäkuuta 2000. Piispaksi vihkiminen seurasi 3. syyskuuta. Pääkonsekraattorina toimi Manuel Madureira Dias, jota avustivat António de Sousa Braga ja António José Rafael.Catholic- Hierarchy.org: Bishop Manuel Neto Quintas, S.C.I. Neto Quintas sai 22. huhtikuuta 2004 nimityksen Faron piispaksi. == Lähteet == Luokka:Portugalilaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
António de Sousa Braga

António de Sousa Braga (15. maaliskuuta 1941 Santo Espírito – 22. elokuuta 2022Catholic-Hierarchy.org: Bishop António de Sousa Braga, S.C.I.) oli portugalilainen roomalaiskatolinen piispa. Hänet vihittiin dehoniaanien papiksi 27. toukokuuta 1970 ja nimitettiin Angran hiippakunnan johtoon 9. huhtikuuta 1996. Piispaksi vihkiminen seurasi 30. kesäkuuta. Pääkonsekraattorina toimi Aurélio Granada Escudeiro, jota avustivat João Alves ja Arquimínio Rodrigues da Costa. == Lähteet == Luokka:Portugalilaiset papit Luokka:Katoliset piispat Luokka:Vuonna 1941 syntyneet Luokka:Vuonna 2022 kuolleet
Sadama

Sadama on asuinalue () Kesklinnan kaupunginosassa Tallinnassa. Sen pinta-ala on 139 hehtaaria ja väkiluku 3 703 henkeä (1.1.2018). Vuoden 2014 alussa asuinalueen väestöstä 42 prosenttia oli virolaisia. Alueella sijaitsee Tallinnan satama, josta on lähtöjä Helsinkiin, Tukholmaan ja Pietariin. Tiedosto:The passenger harbour of Tallinn in autumn.jpg|Tallinnan satama kaupungin siluetti taustalla Tiedosto:EU-EE-Tallinn-Kesklinn-Sadama-D Terminal.JPG|Entinen D-terminaali Vanasadamassa vuosi 2010 Tiedosto:Tallinn Rottermanni Soolaladu.jpg|Viron arkkitehtuurimuseo Tiedosto:SadaMarket - panoramio.jpg|SadaMarket (kauppakeskus) Tiedosto:Mere puiestee 8.jpg|Satama- alueen arkkitehtuuria Tiedosto:Püha Siimeoni ja naisprohvet Hanna kirik.jpg|Ortodoksinen kirkko 1700-luvulta == Lähteet == ==Aiheesta muualla== Luokka:Tallinnan asuinalueet
Marcello Bacciarelli

Marcello Bacciarelli (16. helmikuuta 1731 Rooma – 5. tammikuuta 1818 Varsova) oli barokin myöhäiskautta ja uusklassismia edustanut italialainen taiteilija. Bacciarelli opiskeli maalaustaidetta Marco Benefialin oppipoikana Roomassa. Vuonna 1750 Puola-Liettuan vastavalittu kuningas August III kutsui hänet Dresdeniin muotokuvamaalariksi. Bacciarelli maalasi useita muotokuvia Puola- Liettuan hallitsijoista ja Puolan historiaa kuvaavia maalauksia. Bacciarellin oppilaita olivat Alexander Kucharsky ja Kazimierz Wojniakowski. == Lähteet == ==Aiheesta muualla== * Luokka:Italialaiset taidemaalarit Luokka:Barokkitaiteilijat Luokka:Vuonna 1731 syntyneet Luokka:Vuonna 1818 kuolleet Luokka:Muotokuvamaalarit
José Manuel Garcia Cordeiro

José Manuel Garcia Cordeiro (s. 29. toukokuuta 1967 Seles, Angola) on portugalilainen roomalaiskatolinen piispa. Hänet vihittiin papiksi 16. kesäkuuta 1991 ja nimitettiin Bragança-Mirandan hiippakunnan johtoon 18. heinäkuuta 2011. Piispaksi vihkiminen seurasi 2. lokakuuta. Pääkonsekraattorina toimi José da Cruz Policarpo, jota avustivat António Montes Moreira ja António José Rafael.Catholic-Hierarchy.org: Bishop José Manuel Garcia Cordeiro == Lähteet == Luokka:Portugalilaiset papit Luokka:Katoliset piispat Luokka:Vuonna 1967 syntyneet Luokka:Elävät henkilöt
Max John Rodrigues

Max John Rodrigues (s. 29. toukokuuta 1938 Karachi) on pakistanilainen roomalaiskatolinen piispa. Hänet vihki papiksi paavi Paavali VI 6. tammikuuta 1966. Hän sai 3. joulukuuta 1999 nimityksen Hyderabad in Pakistanin hiippakunnan johtoon, ja piispaksi vihkiminen seurasi 25. maaliskuuta 2000. Pääkonsekraattorina toimi Simeon Anthony Pereira, jota avustivat Armando Trindade ja Bonaventure Patrick Paul.Catholic-Hierarchy.org: Bishop Max John Rodrigues == Lähteet == Luokka:Pakistanilaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Etemenanki

Etemenanki oli Mardukille omistettu zikkurat Babylonissa. Rakennuksesta ja sen mittasuhteista on olemassa uus- ja myöhäisbabylonialaisia nuolenpäätekstejä. Rakennus on sittemmin tuhoutunut. Etemenanki on saattanut olla esikuvana Vanhan testamentin Baabelin tornia kuvaavalle kertomukselle, koska kaupunkiin oli siirretty juutalaisia näihin aikoihin. Louvressa oleva nuolenpääkirjoitustaulu Urukista 229 eaa. kuvailee Etemenankin seitsemän kerrosta ja 91 metriä korkeaksi sekä kultakin sivultaan 91 metriä leveäksi rakennukseksi. Robert Koldeweyn löydöt 1931 vahvistivat savitiilistä tehdyn rakennuksen mitat. Rakennuksen eteläpuolella oli suuret portaat. Suurikokoinen Ištarin portti ja juhlakatu johtivat kohti zikkurat-rakennusta. Myös Herodotos kuvaili 440 eaa. Babylonin muureja, palatsia ja temppelirakennusta. Etemenanki tuhoutui lopullisesti 331 eaa. Kun Aleksanteri Suuri valloitti Babylonin, hän määräsi temppelin korjattavaksi. Kun hanke ei edistynyt, hän käski tuhota jäännökset, jotta Etemenanki voitaisiin rakentaa uudelleen. Rakennushanke kuitenkin peruuntui Aleksanteri Suuren kuoleman vuoksi. Myös myöhemmät uudelleenrakennushankkeet olivat tuloksettomia. ==Lähteet== ==Aiheesta muualla== *Hansjörg Schmid, Der Tempelturm Etemenanki in Babylon. Mainz 1995. *Steele, Schoyen Collection * Jona Lendering: Etemenanki Luokka:Entiset rakennukset ja rakennelmat Luokka:Mesopotamian taide Luokka:Muinaisjäännökset Luokka:Zikkurratit Luokka:Babylon
Tatari

Tatari on asuinalue () Kesklinnan kaupunginosassa Tallinnassa. Sen pinta-ala on 22 hehtaaria ja väkiluku 2 586 henkeä (1.1.2018). Vuoden 2014 alussa asuinalueen väestöstä 58 prosenttia oli virolaisia. Alueella sijaitsevat muun muassa Viron musiikki- ja teatteriakatemia, elokuvateatteri "Kosmos" ja Yhdysvaltain suurlähetystö. == Lähteet == ==Aiheesta muualla== Luokka:Tallinnan asuinalueet
Henk Kronenberg

Henk Kronenberg (29. syyskuuta 1934 Enschede – 25. maaliskuuta 2020) oli alankomaalainen roomalaiskatolinen piispa, joka toimi Papua-Uudessa-Guineassa. Hänet vihittiin maristi-isien papiksi 18. lokakuuta 1961 ja nimitettiin Bougainvillen hiippakunnan johtoon 19. huhtikuuta 1999. Piispaksi vihkiminen seurasi 14. heinäkuuta. Pääkonsekraattorina toimi Karl Hesse, jota avustivat Adrian Thomas Smith ja Ambrose Kiapseni.Catholic-Hierarchy.org: Bishop Henk Kronenberg, S.M. Kronenberg jäi eläkkeelle 15. joulukuuta 2009. == Lähteet == Luokka:Alankomaalaiset papit Luokka:Katoliset piispat Luokka:Vuonna 1934 syntyneet Luokka:Vuonna 2020 kuolleet
Südalinn

Südalinn on asuinalue () Kesklinnan kaupunginosassa Tallinnassa. Sen pinta-ala on 25 hehtaaria ja väkiluku 183 henkeä (1.1.2018). Vuoden 2014 alussa asuinalueen väestöstä 51 prosenttia oli virolaisia. Kuva:Tammsaare park linnulennult.jpg|Tammsaaren puisto == Lähteet == ==Aiheesta muualla== Luokka:Tallinnan asuinalueet
Bernard Unabali

Bernard Unabali (5. toukokuuta 1957 – 10. elokuuta 2019) oli papuauusiguinealainen roomalaiskatolinen piispa. Hänet vihki papiksi Bougainvillen hiippakuntaan Gregory Singkai 14. joulukuuta 1985, ja hänet nimitettiin Bougainvillen vihkipiispaksi sekä Cuiculin titulaaripiispaksi 1. kesäkuuta 2006. Piispaksi vihkiminen seurasi 6. syyskuuta. Pääkonsekraattorina toimi Henk Kronenberg, jota avustivat Alphonse Liguori Chaupa ja John Ribat.Catholic-Hierarchy.org: Bishop Bernard Unabali 15\. joulukuuta 2009 Unabali sai nimityksen Bougainvillen piispaksi. == Lähteet == Luokka:Papuauusiguinealaiset katoliset piispat Luokka:Vuonna 1957 syntyneet Luokka:Vuonna 2019 kuolleet
Michael Meier

Michael Meier (19. lokakuuta 1928 Wolfshausen – 3. huhtikuuta 2022) oli saksalainen, Papua-Uudessa-Guineassa toiminut roomalaiskatolinen arkkipiispa. Hänet vihittiin Jumalan Sanan seuran papiksi 30. toukokuuta 1957 ja nimitettiin Mount Hagenin koadjuuttoriarkkipiispaksi 2. heinäkuuta 1984. Piispaksi konsekroinnin suoritti 15. elokuuta George Elmer Bernarding, jota avustivat Francesco De Nittis ja Gregory Singkai.Catholic-Hierarchy.org: Archbishop Michael Meier, S.V.D. 7\. maaliskuuta 1987 Meieristä tuli Mount Hagenin arkkipiispa, ja hän toimi tässä virassa, kunnes jäi eläkkeelle 17. heinäkuuta 2006. == Lähteet == Luokka:Saksalaiset papit Luokka:Katoliset arkkipiispat Luokka:Vuonna 1928 syntyneet Luokka:Vuonna 2022 kuolleet
Francesco De Nittis

Francesco De Nittis (3. heinäkuuta 1933 Vieste – 10. maaliskuuta 2014) oli italialainen roomalaiskatolinen arkkipiispa, joka toimi kirkkonsa diplomaattisissa tehtävissä. Hänet vihittiin papiksi 15. heinäkuuta 1956. Hänet nimitettiin Tuneksen titulaariarkkipiispaksi sekä apostoliseksi pro- nuntiukseksi Papua-Uusi-Guineaan ja apostoliseksi delegaatiksi Salomonsaarille 7. maaliskuuta 1981. Piispaksi vihkiminen seurasi 2. toukokuuta. Pääkonsekraattorina toimi Agostino Casaroli, jota avustivat Duraisamy Simon Lourdusamy ja Valentino Vailati.Catholic-Hierarchy.org: Archbishop Francesco De Nittis 24\. tammikuuta 1985 De Nittis sai nimityksen apostoliseksi nuntiukseksi El Salvadoriin ja 10. huhtikuuta 1986 lisäksi Hondurasiin. 25. kesäkuuta 1990 hänet nimitettiin apostoliseksi nuntiukseksi Uruguayhin, ja hän toimi tässä tehtävässä, kunnes erosi 11. marraskuuta 1999. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1933 syntyneet Luokka:Vuonna 2014 kuolleet
Martino Canessa

Martino Canessa (s. 22. heinäkuuta 1938 Voltri) on italialainen roomalaiskatolinen piispa. Hänet vihittiin papiksi 29. kesäkuuta 1962 ja nimitettiin Genova-Bobbion arkkihiippakunnan vihkipiispaksi sekä Tigisi in Mauretanian titulaaripiispaksi 20. kesäkuuta 1989. Piispaksi vihkiminen seurasi 9. heinäkuuta. Pääkonsekraattorina toimi Giovanni Canestri, jota avustivat Alessandro Piazza ja Giacomo Barabino.Catholic-Hierarchy.org: Bishop Martino Canessa Canessa sai 2. helmikuuta 1996 nimityksen Tortonan piispaksi. == Lähteet == Luokka:Italialaiset piispat Luokka:Katoliset piispat Luokka:Vuonna 1938 syntyneet Luokka:Elävät henkilöt
Simone Pietro Grassi

Simone Pietro Grassi (8. toukokuuta 1856 Schilpario – 1. marraskuuta 1934) oli italialainen roomalaiskatolinen piispa. Hänet vihittiin papiksi joulukuussa 1878 ja nimitettiin Tortonan hiippakunnan johtoon 22. joulukuuta 1914. Piispaksi vihkiminen seurasi 25. huhtikuuta 1915. Pääkonsekraattorina toimi Andrea Carlo Ferrari. Grassi asetettiin virkaansa 27. kesäkuuta 1915, ja hän toimi siinä, kunnes kuoli 78 vuoden iässä.Catholic-Hierarchy.org: Bishop Simone Pietro Grassi == Lähteet == Luokka:Italialaiset piispat Luokka:Katoliset piispat Luokka:Vuonna 1856 syntyneet Luokka:Vuonna 1934 kuolleet
Alessandro Piazza

Alessandro Piazza (20. heinäkuuta 1915 Genova – 10. syyskuuta 1995) oli italialainen roomalaiskatolinen piispa. Hänet vihittiin papiksi 11. kesäkuuta 1938 ja nimitettiin Albengan hiippakunnan johtoon 18. toukokuuta 1965. Piispaksi vihkiminen seurasi 24. kesäkuuta. Pääkonsekraattorina toimi Giuseppe Siri, jota avustivat Pietro Zuccarino ja Franco Costa.Catholic-Hierarchy.org: Bishop Alessandro Piazza Piazza osallistui Vatikaanin toiseen kirkolliskokoukseen. Hänen kaudellaan hänen johtamansa hiippakunnan nimeksi vaihdettiin Albenga-Imperia, ja hän toimi sen piispana, kunnes jäi eläkkeelle 6. lokakuuta 1990. == Lähteet == Luokka:Italialaiset piispat Luokka:Katoliset piispat Luokka:Vuonna 1915 syntyneet Luokka:Vuonna 1995 kuolleet
Alberto Tanasini

Alberto Tanasini (6. elokuuta 1945 Ravenna – 24. tammikuuta 2024) oli italialainen roomalaiskatolinen piispa. Hänet vihki papiksi Genovan arkkihiippakuntaan Giuseppe Siri 1. maaliskuuta 1969, ja hänet nimitettiin sen vihkipiispaksi ja Suellin titulaaripiispaksi 6. heinäkuuta 1996. Piispaksi konsekroinnin suoritti 14. syyskuuta Dionigi Tettamanzi, jota avustivat Giacomo Barabino ja Martino Canessa. Tanasini sai 20. maaliskuuta 2004 nimityksen Chiavarin piispaksi, jonka virkaan hänet asetettiin 16. toukokuuta. Hän siirtyi eläkkeelle huhtikuussa 2021. == Lähteet == Luokka:Italialaiset katoliset piispat Luokka:Vuonna 1945 syntyneet Luokka:Vuonna 2024 kuolleet
Emilio Patriarca

Emilio Patriarca (s. 10. heinäkuuta 1937 Varese) on italialainen roomalaiskatolinen piispa. Hänet vihki papiksi Milanon arkkihiippakuntaan tuleva paavi Paavali VI 28. kesäkuuta 1962. Hänet nimitettiin Monzen hiippakunnan piispaksi Sambiaan 22. kesäkuuta 1999, ja hänet konsekroi 19. syyskuuta Carlo Maria Martini, jota avustivat Medardo Joseph Mazombwe ja Raymond Mpezele.Catholic-Hierarchy.org: Bishop Emilio Patriarca == Lähteet == Luokka:Italialaiset piispat Luokka:Katoliset piispat Luokka:Vuonna 1937 syntyneet Luokka:Elävät henkilöt
Gastone Simoni

Gastone Simoni (9. huhtikuuta 1937 Castelfranco di Sopra – 28. elokuuta 2022) oli italialainen roomalaiskatolinen piispa. Hänet vihittiin papiksi 1. tammikuuta 1960 ja nimitettiin Praton hiippakunnan johtoon 7. joulukuuta 1991. Piispaksi vihkiminen seurasi 6. tammikuuta 1992. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac. Simoni asetettiin virkaansa 23. helmikuuta 1992.Catholic-Hierarchy.org: Bishop Gastone Simoni == Lähteet == Luokka:Italialaiset piispat Luokka:Katoliset piispat Luokka:Vuonna 1937 syntyneet Luokka:Vuonna 2022 kuolleet
Salvatore Di Cristina

Salvatore Di Cristina (s. 16. maaliskuuta 1937 Palermo) on italialainen roomalaiskatolinen arkkipiispa. Hänet vihittiin papiksi Palermon arkkihiippakuntaan 2. heinäkuuta 1960 ja nimitettiin sen vihkipiispaksi sekä Biltan titulaaripiispaksi 23. joulukuuta 2000. Piispaksi vihkiminen seurasi 26. tammikuuta 2001. Pääkonsekraattorina toimi Salvatore De Giorgi, jota avustivat Salvatore Pappalardo ja Vincenzo Cirrincione.Catholic-Hierarchy.org: Archbishop Salvatore Di Cristina Di Cristina sai 2. joulukuuta 2006 nimityksen Monrealen arkkipiispaksi, jonka virkaan hänet asetettiin 23. joulukuuta. Hän jäi eläkkeelle 8. helmikuuta 2013. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1937 syntyneet Luokka:Elävät henkilöt
Carlo Ellena

Carlo Ellena (s. 28. maaliskuuta 1938 Valperga) on italialainen roomalaiskatolinen piispa. Hänet vihittiin papiksi Torinon arkkihiippakuntaan 29. kesäkuuta 1962 ja nimitettiin brasilialaisen Zé-Docan hiippakunnan johtoon 18. helmikuuta 2004. Piispaksi konsekroinnin suoritti 12. kesäkuuta Severino Poletto, jota avustivat Paulo Eduardo Andrade Ponte, Affonso Felippe Gregory, Walmir Alberto Valle ja Luís d'Andrea.Catholic-Hierarchy.org: Bishop Carlo Ellena == Lähteet == Luokka:Italialaiset piispat Luokka:Katoliset piispat Luokka:Vuonna 1938 syntyneet Luokka:Elävät henkilöt
Raymond Mpezele

Raymond Mpezele (s. 7. toukokuuta 1939) on sambialainen roomalaiskatolinen piispa. Hänet vihittiin papiksi 7. syyskuuta 1969 ja nimitettiin Livingstonen hiippakunnan johtoon 3. toukokuuta 1985. Piispaksi vihkiminen seurasi 7. heinäkuuta. Pääkonsekraattorina toimi James Corboy, jota avustivat Adrian Mung'andu ja Elias White Mutale.Catholic-Hierarchy.org: Bishop Raymond Mpezele == Lähteet == Luokka:Sambialaiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
Hojas Blues Band

Hojas Blues Band on suomalainen bluesyhtye, joka aloitti toimintansa nimellä Hojas.http://koti.mbnet.fi/bluesfin/Hojas.htm == Jäsenet == * Sonny Boy Magnusson – laulu, huuliharppuhttp://www.blues-finland.com/news5/news0202.html * Jorma Vuorinen – rummut * Kari Karpo – kitara * Sauli Törmälä – basso === Alkuperäinen kokoonpano === * Sakari Helle – laulu, huuliharppu, (alias Sonny Boy Magnusson, alias "Äijä", alias Feija Nyman) * Markku Malkamäki – soolokitara, slidekitara, dobro * Reijo Pöykiö – kitara, viulu, laulu * Jan- Erik Holmberg – flyygeli, sähköpiano, urut, syntetisaattori, clavinet * Kari Vakkuri – basso * Jorma Vuorinen – rummut * Pentti Lahti – saksofoni === Kokoonpano nimellä Hojas === * Sakari Helle – laulu, huuliharppu * Reijo Pöykiö – kitara, viulu, laulu * Markku Malkamäki – kitara, slidekitara * Kari Vakkuri – basso * Jorma Vuorinen – rummut == Diskografia == * == Lähteet == == Aiheesta muualla == * Historia * Luokka:Suomalaiset bluesyhtyeet
Bob Welch

Bob Welch, oikealta nimeltään Robert Lawrence Welch Jr, (31. elokuuta 1945 Los Angeles, Kalifornia – 7. kesäkuuta 2012 Nashville, Tennessee), oli yhdysvaltalainen muusikko. Vuosina 1971–1974 hän toimi kitaristina ja laulajana Fleetwood Mac -yhtyeessä, tämän jälkeen Paris-yhtyeessä Glenn Cornickin kanssa. Tätä seurasi sooloura, joka tuotti 1970-luvulla hittisinglet ”Hot Love, Cold World”, ”Ebony Eyes”, ”Precious Love” ja ”Sentimental Lady”. Hän osasi soittaa puupuhaltimia, mutta erityisesti kitaraa. Kuolemaa pidetään itsemurhana.http://edition.cnn.com/2012/06/07/showbiz/bob-welch- dead/index.htmlhttp://www.usatoday.com/life/music/news/story/2012-06-07/fleetwood- mac-bob-welch-dead/55447970/1 ==Levytysura== ===Head West=== *Head West (1970) ===Fleetwood Mac=== *Future Games (1971) *Bare Trees (1972) *Penguin (1973) *Mystery to Me (1973) *Heroes Are Hard to Find (1974) *25 Years - The Chain (1992, kokoelma) ===Paris=== *Paris (1976) *Big Towne, 2061 (1976) ===Sooloura=== *French Kiss (1977) *Three Hearts (1979) *The Other One (1979) *Man Overboard (1980) *Bob Welch (1981) *Eye Contact (1983) *The Best of Bob Welch (1991, kokoelma) *Greatest Hits (1994, kokoelma) *Bob Welch Looks at Bop (1999) *His Fleetwood Mac Years & Beyond (2003) *Live at the Roxy (2004, äänitetty 1981) *His Fleetwood Mac Years & Beyond Vol. 2 (2006) ==Lähteet== Luokka:Yhdysvaltalaiset muusikot Luokka:Itsemurhan tehneet Luokka:Vuonna 1945 syntyneet Luokka:Vuonna 2012 kuolleet Luokka:Fleetwood Mac
Harry Ekman

Harry John Ekman (28. syyskuuta 1923 Chicago – 17. kesäkuuta 1999 Medford, New Jersey) oli yhdysvaltalainen muotokuvamaalari, kuvittaja, mainospiirtäjä ja pin-up-taiteilija. Hän aloitti uransa Gil Elvgrenin oppipoikana ja työtoverina, ja ryhtyi myöhemmin itsenäiseksi kalenteritaiteilijaksi. Ekman käytti samaa työskentelytapaa kuin Elvgrenkin: hän valokuvasi mallinsa ja maalasi öljyvärein 76 × 61 senttimetrin kokoiselle kankaalle valokuvan pohjalta.Martignette, Charles G. and Louis K. Meisel The Great American Pin- Up, s. 150 (Taschen America, LLC; 2002) ISBN 3-8228-1701-5 Ekman valmistui New Trier High School ja the American Academy of Art kouluista. Hänellä oli opintoja Nortwestern University yliopistossa. Varsinaista kuuluisuutta Ekman sai ryhdyttyään 1960-luvulla maalaamaan poliitikkojen ja liikemiesten muotokuvia, joita hän teki loppuelämänsä ajan kaupallisen uran jälkeen. ==Lähteet== ==Aiheesta muualla== * A World History of Art: Harry Ekman Luokka:Yhdysvaltalaiset taiteilijat Luokka:Yhdysvaltalaiset kuvittajat Luokka:Vuonna 1923 syntyneet Luokka:Vuonna 1999 kuolleet